text: Mand stukket med kniv på værtshus 
  23 november 2014 kl. 07.03
  En 54-årig mand blev sent i aftes stukket med en kniv på en bodega i Vejle. Politiet leder efter gerningsmanden.
  Knivstikkeriet skete i forbindelse med et slagsmål på værtshuset Lumskebugten omkring kl. 23.30, oplyser politiet til TV SYD.
  Offeret blev efterfølgende opereret på sygehuset i Vejle og er ikke i livsfare.
  Politiet anholdte efter slagsmålet en mand på 50 år og en kvinde på 42, som var sammen med knivstikkeren, der stak af efter slagsmålet.
  Politiet har en god fornemmelse for, hvem knivstikkeren er.
  